Pompierii din Ploieşti intervin, luni seară, la un bloc din oraş, unde a fost semnalat un miros suspect, iar trei persoane au avut nevoie de îngrijirile medicilor. 8 perosoane au fost evacuate.
"Miros suspect pe casa scării între etajele 6-7 din cadrul unui bloc de tip P+8 din municipiul Ploieşti, str. Stefan Greceanu. Intervin pompierii militari cu o autospecială de stingere, o autospecială pentru transport personal şi victime multiple, două ambulanţe SMURD şi, în sprijin, două ambulanţe din cadrul SAJ Prahova, anunţă, luni seară, ISU Prahova.
Sursa citată a precizat că a fost solicitată intervenţia unui echipaj CBRN din cadrul USISU Ciolpani.
"Trei persoane sunt evaluate medical la faţa locului, prezintă uşoare probleme respiratorii. Pentru moment, au refuzat transportul la spital", a mai transmis sursa citată.
Pompierii au precizat că au fost evacuate în total 8 persoane şi s-a acţionat pentru ventilare/aerisire, în acest moment fiind dispersat mirosul.